Tervetulotoivotukset
Puhemies
(EN) Haluaisin nyt toivottaa tervetulleeksi viralliselle lehterille Sveitsin liittokokouksen valtuuskunnan. Sveitsin valtuuskuntaa johtaa Brigitta Gadient.
(Suosionosoituksia)
Minulla on ilo toivottaa teidät kaikki tervetulleiksi Euroopan parlamenttiin Strasbourgiin, jossa olette osallistuneet EU:n ja Sveitsin parlamenttien väliseen 27. kokoukseen eilen ja tänään.
Tiedän, että kokouksessa on käyty mielenkiintoista keskustelua tilanteen kehittymisestä ja nykytilasta sekä tulevista haasteista Sveitsin ja EU:n suhteissa ja että siellä on korostettu erityisesti EU:n ja Sveitsin välistä vuoropuhelua veroasioista, henkilöiden vapaasta liikkuvuudesta ja EU:n viimeisimmistä laajentumisista saaduista kokemuksista, rajat ylittävästä palvelujen tarjoamisesta sekä Schengenin ja Dublinin sopimuksista, Sveitsin rahoituspanoksesta EU:n laajentumiselle ja maataloustuotteiden vapaakaupasta.
Parlamenttiemme väliset suhteet ovat pitkäaikaiset - lähes kolme vuosikymmentä - ja ne ovat johtaneet syvään tuntemukseen sekä EU:ssa että Sveitsissä. Olen varma, että tällä viikolla toteutettu näkemysten vaihto edistää parlamentaarista yhteistyötämme.
(Suosionosoituksia)
